google/wiki40b huggingface dataset:
Bitka o komplex Tora Bora

Pozadie

Spoľahlivé informácie o štruktúre komplexu doposiaľ chýbajú, no s istotou možno povedať, že fámy o rozsiahlych bunkroch v ktorých sa skrývala ťažká technika sa nezakladajú na pravde. Tora Bora mala mať aj svoju vlastnú hydroelektráreň, a podľa triezvych odhadov poskytovala útočisko pre zhruba tisíc mužov. Jadro tvorí sieť jaskýň, ktorá bola posilnená dobudovanými tunelmi počas bojov proti sovietskej armáde. Na výstavbe Tora Bora sa aktívne podieľala aj americká CIA v rámci operácie Cyklón. Niektoré stavby sú ale ešte staršie, keďže oblasť bola aj v minulosti pre okolitý ťažký terén vyhľadávaným útočiskom.

Boj

Príslušníci Severnej aliancie sa len pomaly prebíjali cez ťažký terén smerom k poslednému opornému bodu Talibanu. Podporu im poskytovalo niekoľko príslušníkov amerických a britských špeciálnych jednotiek, ktorí mali na starosť mimo iné navádzanie leteckej podpory na pozemné ciele. Po krátkej prestávke sa najintenzívnejšie boje rozhoreli 12. decembra, no podľa niektorých zdrojov šlo už len o snahu poskytnúť čas predstaviteľom al-Káidy na útek.

Zo strany spojencov zasiahlo do bojov asi 50 príslušníkov rôznych amerických a britských špeciálnych jednotiek. Prekvapivé informácie zverejnili v auguste 2008 nemecké noviny Frankfurter Allgemeine Zeitung, podľa ktorých sa do boja malo zapojiť aj niekoľko príslušníkov nemeckej špeciálnej jednotky KSK. Tento údaj sa ale nedá potvrdiť z ďalších zdrojov.

Ako sa tlak spojencov stále viac sústredil na Tora Bora Taliban bol stále viac zatláčaný. Napomohli tomu aj lokálne milície v počte asi 2 000 mužov, ktoré sa vďaka snahe (a peniazom) CIA pripojili na stranu spojencov. Žiaľ, boje si vyžiadali aj obete v radoch civilistov. Podľa oficiálnych informácií sa ich počet vyšplhal až na 100 – 200.

2. decembra vyslali na miesto bojov ďalších 20 príslušníkov špeciálnych síl. 5. decembra sa postupujúcim afganským milíciám podarilo dobyť nižšie položené jaskyne, a Taliban sa musel stiahnuť do vyššie položených postavení. Do boja zasiahla aj jednotka Afgancov spolupracujúca s agentmi CIA, no dostala sa pod priateľskú paľbu. Tá spôsobila ťažké straty, no jednotka i tak pokračovala v boji.
Taliban nemohol odolávať navždy. Postupujúce vojská krok za krokom dobýjali jednotlivé oporné body. Definitívny pád Tora Bora nastal 17. decembra, keď boli dobyté všetky jaskyne a tunely. Neboli ale nájdené žiadné rozsiahle podzemné stavby o ktorých sa hovorilo, iba zväčša prírodné jaskyne s neveľkými skladmi zbraní a munície.

Dopady

Po páde Tora Bora nasledovalo upevňovanie kontroly nad krajinou. Mnoho osobností sa vrátilo z exilu, a pod vedením Hamída Karzája vznikla dočasná vláda. Američania vytvorili z letiska Bagram (ktoré už v minulosti využívali Sovieti) svoju hlavnú základňu v krajine. Po pár mesiacoch bola spustená operácia Anakonda, ktorá ukázala, že Taliban nebol definitívne porazený.
Digitálny signálny procesor

Digitálny signálny procesor alebo číslicový signálny procesor, skrátene DSP (z angl. Digital Signal Processor), je špecializovaný procesor (CPU) na spracovanie signálov.
Na tento účel zvykne byť vybavený jedným alebo viacerými analógovo-digitálnymi prevodníkmi (A/D prevodníkmi), digitálno-analógovými prevodníkmi (D/A prevodníkmi) a optimalizovanou (rýchlou) aritmeticko-logickou jednotkou (ALU) obyčajne s vyšším počtom paralelne spracovávaných bitov než pri „klasickom“ procesore. Pretože sa predpokladá spracovávanie vstupných signálov a generovanie akcií pre aktory, má obvykle viac vstupov a výstupov, ktoré sú prípadne multiplexované.

Využitie

Digitálne signálne procesory majú široké využitie. Nájdeme ich takmer v každom modernom elektronickom hudobnom nástroji, nájdeme ich v meracích prístrojoch, riadiacich jednotkách atď. Vo všeobecnosti sa dá povedať, že ich nasadenie je opodstatnené v prípade, ak iný procesor nie je vhodný z dôvodu ceny či výkonu.
Geomorfologické členenie Česka

Toto je článok obsahujúci najvyššie úrovne geomorfologického členenia Česka.
Le Castéra

Poloha

Obec má rozlohu 16,71 km². Najvyšší bod je položený 284 m n. m. a najnižší bod 125 m n. m.

Obyvateľstvo

Počet obyvateľov obce je 767 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Peter Moczo

Životopis

Narodil sa 12. marca 1956. V roku 1980 vyštudoval geofyziku na Matematicko-fyzikálnej fakulte Karlovej univerzity v Prahe, kde získal aj vedecké hodnosti CSc. a DrSc. Od roku 1980 pracoval v Geofyzikálnom ústave SAV a od roku 2001 pracuje na Fakulte matematiky, fyziky a informatiky UK, kde vedie Katedru astronómie, fyziky Zeme a meteorológie. Bol hosťujúcim profesorom na Univerzite v Kyote a Université Joseph Fourier v Grenobli. Je predsedom SKVH a podpredsedom Učenej spoločnosti SAV. V celosvetovom meradle prispel k rozvoju numerického modelovania šírenia seizmických vĺn. Podieľal sa na rozširovaní siete seizmických staníc na území Slovenska. Zaoberal sa riešením seizmického ohrozenia slovenských atómových elektrární v Jaslovských Bohuniciach a Mochovciach. Tím, ktorý vytvoril, bol ocenený ako špičkový tím SAV a UK a získal Cenu ministra školstva, vedy, výskumu a športu Slovenskej republiky. Ocenený Čestnou plaketou SAV Dionýza Štúra za zásluhy v prírodných vedách, Cenou SAV za budovanie infraštruktúry pre vedu a dvakrát prémiou Literárneho fondu za vedecký ohlas.
Od r. 2015 je predsedom Slovenskej komisie pre udeľovanie vedeckých hodností doktor vied (DrSc.).
Ján Pohorelec

Životopis

Príležitostný robotník-nádeník, účastník bojov, ktoré organizovala KSČ 12. – 16. novembra na demonštrácii v Polomke proti exekúcii domu chudobnej vdovy. Padol spolu s Jánom Piliarom pri streľbe četníkov do davu, ktorý odmietol vydať organizátorov demonštrácie.
Dobré rádio

Vznik

Dobré rádio vzniklo 28. mája 2018, v deň šiesteho výročia založenia portálu Dobré noviny. 3. septembra 2018 spustilo profesionálne celodenné moderované vysielanie.
Saint-Pal-de-Mons

Poloha

Obec má rozlohu 27,11 km². Najvyšší bod je položený 969 m n. m. a najnižší bod 615 m n. m.

Obyvateľstvo

Počet obyvateľov obce je 2 060 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Katalánsky atlas

Katalánsky atlas (po katalánsky: Atles Català) z roku 1375 je najvýznamnejšia katalánska mapa 14. storočia, ktorá je zároveň najvýznamnejšou ukážkou portolánu. Atlas vyrobila malorská kartografická škola pre princa Jána Aragónskeho, ktorý ho daroval svojmu bratrancovi a neskoršiemu španielskemu kráľovi Karolovi V. Autorstvo je pripisované katalánskemu židovskému kartografovi Abrahamovi Cresquesovi. Katalánsky atlas sa pôvodne skladal zo šiestich pergamenových listov ohnutých uprostred a bol vyhotovený s použitím rôznych farieb, vrátane zlatej a striebornej. Listy boli neskôr rozrezané na polovicu a nalepené na dvanásť drevených dosiek o veľkosti 65 × 50 cm. Ide o portolán, t. j. mapa, ktorá nemá nákres súradnicovej siete a obsahuje kompasové ružice. Atlas znázorňuje dobovú predstavu Zeme od Španielska a Afriky až k čínskemu pobrežiu. Je uložený v zbierkach francúzskeho Louvre. 
Prvé dva listy, obsahujúce text preložený do katalánčiny, sa týkajú kozmografie, astronómie a astrológie. Texty sprevádzajú ilustrácie a oboje zároveň zdôrazňujú sférický (guľový) tvar a stav dosiaľ známeho sveta. Vlastnú mapu tvoria štyri zostávajúce listy a je rozdelená do dvoch častí. Mapa zobrazuje ilustrácie mnohých miest, ktorých politická príslušnosť je symbolicky vyznačená vlajkou. Kresťanské mestá označuje kríž, zatiaľ čo ostatné kupola. K znázorneniu oceánov sú použité zvlnené modré zvislé čiary. Miestopisné mená významných prístavov sú vyznačené červenou, zatiaľ čo ostatné sú vyznačené čiernou farbou.
Prvé dva listy obsahujú početné náboženské odkazy, rovnako ako syntézu stredovekej mappae mundi (t. j. mapy sveta s Jeruzalemom uprostred) s dobovou cestovnou literatúrou, predovšetkým Marco Polo Kniha o zázrakoch sveta a Cesty a plavby od sira Johna Mandevilla. V atlase je možné rozpoznať veľa indických a čínskych miest.
Csepregský obvod

Csepregský obvod (maď. Csepregi kistérség) je administratívna jednotka, obvod, v západnom Maďarsku vo Vašskej župe. Jeho sídlom je mesto Csepreg.
Saint-Esteben

Poloha

Obec má rozlohu 13,71 km². Najvyšší bod je položený 465 m n. m. a najnižší bod 118 m n. m.

Obyvateľstvo

Počet obyvateľov obce je 416 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ceará

Geografia

V brazílskom štáte Ceará sa nachádza najmenší brazílsky národný park Ubajara s rozlohou 563 hektárov. Od hlavného mesta Fortaleza je vzdialený 351 kilometrov. Je zeleným ostrovom v polopúšti Caatinga. Jeho najväčšou atrakciou sú kvapľové jaskyne.
Albrecht IV. Habsburský

Albrecht IV. Habsburský zvaný Biely (* cca 1188 – † 13. december 1239, Aškalon, Izrael) bol gróf z Aargau a z Horného Alsaska.
Ľudový front za oslobodenie Palestíny

Ľudový front za oslobodenie Palestíny (jazykovo nesprávne: Ľudový front pre oslobodenie Palestíny; arab. الجبهة الشعبية لتحرير فلسطين – al-Džabha aš-ša’bíja li-tahrír Filastín , skr. PFLP z angl. Popular Front for the Liberation of Palestine ) je marxisticko-leninistická, sekulárna, nacionalistická palestínska politická a polovojenská organizácia.
Vznikla v roku 1967 krátko po Šesťdňovej vojne spojením troch menších palestínskych odbojových skupín po iniciatíve doktora Georgea Habaša, ktorý sa stal následne jej dlhoročným lídrom. V r. 1968 sa PFLP pripojila k Organizácii pre oslobodenie Palestíny a po hnutí Fatah sa stala jej druhou najsilnejšou frakciou. Na rozdiel od miernejšieho Fatahu však PFLP zastáva radikálnejší postoj k riešeniu palestínskej otázky a dvojštátne urovnanie izraelsko-palestínskeho konfliktu odmietala až do r. 1999, následne sa pridala k spolupráci s palestínskou samosprávou.
Organizácia sa od konca 60. do konca 70. rokov dopustila vyše desiatky väčších teroristických akcii, mnohé uskutočnila v zahraničí. Išlo predovšetkým o únosy lietadiel a bombové útoky. Organizácia úzko spolupracovala a mnohé svoje akcie koordinovala s viacerými zahraničnými ultraľavicovými organizáciami ako napr. s RAF, či Japonskou červenou armádou, medzi jej spolupracovníkov patril aj známy medzinárodný terorista Šakal. Počas druhej intifády spustilo militantné krídlo PFLP, nazývané Brigády Abu Ali Mustaphu, ďalšiu vlnu teroristických aktivít, pričom tentokrát pri útokoch používali hlavne samovražedných atentátnikov. Celkovo si tieto útoky vyžiadali vyše desať obetí, posledný sa udial v r. 2004.
Organizácia je v súčasnosti považovaná za teroristickú vládou USA a Európskou úniou.
Virtualizácia

Virtualizácia v informatike je proces alebo technika, pri ktorej je nahradený fyzický prostriedok softvérovou vrstvou. Takýto prostriedok je pre systém transparentne definovaný, i keď fyzicky neexistuje. V praxi to znamená, že vďaka virtualizácii je možné nezávisle prevádzkovať niekoľko operačných systémov spolu na rovnakom hardvéri. Podporované je obvykle viac operačných systémov, pričom na jednom hostiteľskom systéme môžu bežať aj rôzne operačné systémy.

Princíp virtualizácie

Virtualizačný software alebo platforma, tzv. hypervisor vytvára štandardizovaný hardvér. Poskytuje ho pre všetky virtuálne stroje, ktoré nad ním bežia. Tento hardvér zahŕňa všetko potrebné k behu počítača, teda CPU, operačnú pamäť, vstupno-výstupné zariadenia, komunikačné prostriedky a podobne. Takýto abstrahovaný hardvér je dostupný operačnému systému, ktorý nepotrebuje byť špeciálne upravený na beh vo virtuálnom prostredí. Virtualizácia je teda transparentná, hardvér poskytnutý hypervisorom je natoľko štandardný, že každý podporovaný operačný systém s ním vie bez problémov pracovať. Inštalácia a beh operačného systému prebiehajú rovnako, ako pri inštalácii na fyzický harvér. Používateľ má prístupnú konzolu, teda virtuálny monitor a z optického média, prenosného disku alebo zo siete nainštaluje vybraný operačný systém.

Virtualizácia na strane klienta

Táto forma virtualizácie je veľmi rozšírená. V praxi to funguje tak, že hypervisor je inštalovaný do hostiteľského operačného systému ako aplikácia. V tejto aplikácii je možné vytvárať virtuálne stroje. Do týchto sa potom nainštaluje operačný systém, ktorý môže byť rovnaký ako hostiteľský, ale môže byť aj celkom iný. V praxi sa teda bežne stretneme s tým, že v operačnom systéme Windows beží virtualizovaný systém Linux alebo opačne. Medzi populárne aplikácie na virtualizovanie patria produkty ako VMWare Workstation alebo VMware Player. Ďalším veľmi rozšíreným systémom je VirtualBox. Firma Microsoft v tomto smere už niekoľko rokov ponúka produkt Microsoft VirtualPC.

Serverová virtualizácia platformy x86

Rovnaké princípy sa objavujú aj pri virtualizácii serverov platformy x86. Pri serveroch je častým benefitom výrazne lepšie využitie hardvéru, ktoré prináša zníženie nákladov. Pre serverovú virtualizáciu sa používajú buď tzv. baremetal hypervisory ako VMWare ESX, Citrix XenServer alebo Microsoft Hyper-V. Existujú ale aj hypervisory, ktoré sa inštalujú do existujúceho operačného systému ako dodatočná aplikácia, napríklad VMWare Server (predtým VMWare GSX Server) alebo Microsoft VirtualServer. Tieto však dosahujú výrazne nižší výkon, ako hypervisor bežiaci priamo na hardvérovej vrstve a preto sa pre virtualizáciu kritických alebo náročných aplikácii nepoužívajú.
Merenptah

Merenptah alebo Merneptah alebo Menepthah bol 4. faraón 19. dynastie Novej ríše, trinásty syn faraóna Ramesseho II. Merenptah vykonal počas svojej vlády niekoľko vojenských výprav. Je známy hlavne vďaka svojim vojnám s Líbyjcami a konfliktom s tzv. morskými národmi. Nechal popísať známu víťaznú stélu, v ktorej sa medzi menami rozličných cudzích národov spomína aj národ staroeg. ysrir, ktorý mal byť podľa stély vyhubený. Toto miesto je všeobecne považované za prvú zmienku o Izraelitoch. Panoval od konca júla alebo začiatku augusta 1213 do 2. mája 1203 pred Kr. Merenptah bol štvrté dieťa kráľovnej Isetnofret, druhej ženy Rammeseho II. Neskôr sa oženil s kráľovnou Isetnofret, ktorá bola pravdepodobne jeho sestra, nesúca meno svojej matky.

Vláda

Merenphat bol už postarší muž, keď nastúpil na trón, mal už približne 60, ak nie 70 rokov. Premiestnil hlavné mesto z Piramesse (Pi-Ramesse), hlavného mesta jeho otca späť do Memphisu, kde nechal postaviť kráľovský palác vedľa chrámu boha Ptaha. Palác vykopalo Múzeum archeológie a antropológie Pennsylvánskej univerzity v roku 1915 vedené Clarencom Fischerom.
Merenptahovým nástupcom sa stal Sethi II., ktorý bol synom kráľovnej Isisnofret. Amenmesse (jeho súper), ktorý bol buď synom Merenptaha a Tachal, alebo (čo je menej pravdepodobné) synom Ramesseho II., ktorý sa zmocnil Horného Egypta a Kúšom uprostred jeho panovania. Sethimu sa podarilo obnoviť svoju zvrchovanosť nad Thébami v piatom roku vlády, keď Amenmesseho porazil.
Magny-Cours

Poloha

Obec má rozlohu 31,87 km². Najvyšší bod je položený 277 m n. m. a najnižší bod 181 m n. m.

Obyvateľstvo

Počet obyvateľov obce je 1 451 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
RATAN 600

RATAN 600 je veľký rádioteleskop bývalého Špeciálneho astrofyzikálneho observatória Akadémie vied ZSSR, umiestený asi 20 km severovýchodne od 6 m optického ďalekohľadu pri osade Zelenčukskaja.
Kruhový prstenec RATAN 600 má priemer 576 m a pozostáva z 895 panelov s rozmermi 2x7,4 m. Celková plocha rádioteleskopu je 13000 m², čo približne zodpovedá 305 m parabolickému rádioteleskopu v pohorí Montanas Guarionex (Arecibo Observatory). Vnútri prstenca je 400 m dlhý a 8,3 m vysoký plochý reflektor. RATAN 600 pracuje na vlnových dĺžkach 8 mm - 21 cm predovšetkým pri vý­skume Galaxie a mimogalaktických zdrojov rádiového žiarenia. (Názov je skratkou slov radioastronomičeskij teleskop Akademii nauk a číslo 600 vyjadruje približný priemer prístroja.)
Blanzac (Haute-Vienne)

Poloha

Obec má rozlohu 23,5 km². Najvyšší bod je položený 283 m n. m. a najnižší bod 179 m n. m.

Obyvateľstvo

Počet obyvateľov obce je 471 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Vailhourles

Poloha

Obec má rozlohu 32,41 km². Najvyšší bod je položený 437 m n. m. a najnižší bod 275 m n. m.

Obyvateľstvo

Počet obyvateľov obce je 635 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Antonín Fleischer

Životopis

Narodil sa v rodine evanjelického farára v Rověčíně na Morave. Po skončení obecnej školy v rodisku a poslednej triedy v Poličke pokračoval v štúdiu na evanjelickom gymnáziu v Tešíne. Po maturitách v roku 1870 pokračoval jeden rok v štúdiu medicíny vo Viedni a potom pokračoval v ďalšom štúdiu v Prahe. Tu bol v roku 1875 promovaný za doktora medicíny. Po skončení štúdií bol po roku pridelený ako sekundárny lekár do Brna. V roku 1878 bol pridelený služobne do brnianskej vojenskej nemocnice a po demobilizácii v roku 1880 zahajuje samostatnú lekársku prax. Od r. 1881 pôsobil ako praktický lekar v Brne. Dlhé roky bol členom „Zemské zdravotní rady“ a šesť rokov pred vojnou bol aj členom „Nejvyšší zdravotní rady“ vo Viedni. Zomrel v Brne roku 1934.

Entomologické aktivity

Od gymnaziálnych rokov (od šiestej triedy evanjelického gymnázia) sa Fleischer venoval štúdiu 
chrobákov v svojom okolí. V Tešíne sa zoznámil s Edmundom Reitterom, ktorý v tom čase pôsobil ako hospodársky pratikant a venoval sa tiež zberu a štúdiu chrobákov. Po celý ďalší život ich spájalo veľké priateľstvo a spolupráca. Svoje zbery prevádzal v Čechách, na Morave, v Sliezsku, ale i v Rakúsku a na území Uhorska. V oblasti Balkánu robil zbery v Istrii, Dalmácii a Hercegovine. Zvlášť podrobne robil prieskum okolia Brna a južnej Moravy. Českú entomofaunu obohatil svojimi zbermi o viacero významných nových nálezov chrobákov. Dr. Fleischer vlastnil jednu z nejväčších súkromných zbierok chrobákov v strednej Európe, ktorá pozostávala z viac ako 20 000 druhov. Pôsobil v entomologickom obore i organizačne: pracoval v entomologickej sekcii „Přírodovědeckého spolku v Brně“. Napísal viacero prác (vyše 80), z ktorých je snáď najvýznamnejšia: Přehled brouků fauny Československé republiky, ktorá bola vydaná v Brne v rokoch 1927 – 1930. Počas svojho života spolupracoval s mnohými významnými entomológmi vtedajšej doby na území Rakúsko-Uhorskej monarchie, akými boli okrem Edmunda Reittera aj:
Boleslav Kotula, Theodor Kittner, Julius Müller, Ludwig Redtenbacher (1814 – 1876), Emanuel Lokaj senior, Adolf Walter, Romuald Formánek a mnohí iní. S istotou môžeme dnes zaradiť MUDr. Antonína Fleischera k najväčším koleopterológom z Česka (vtedy ešte v rámci Rakúsko-Uhorskej monarchie).
Pavel Jacobei

Životopis

Narodil sa v rodine farára Adama Jacobeiho a jeho manželky Anny, rodenej Benediktyovej. Základné vzdelanie získal v Prietrži, v Necpaloch, v Brezne, v Bratislave, v Levoči a Kežmarku. Neskôr študoval na univerzite vo Wittenbergu filozofiu, teológiu a orientálne jazyky. Od roku 1726 pôsobil ako farár v Modre.

Tvorba

Patrí medzi významných cirkevných spisovateľov. Je autorom modlitebníka, ľudovovýchovných knižiek a duchovných piesní
Mory

Poloha

Obec má rozlohu 7,39 km². Najvyšší bod je položený 121 m n. m. a najnižší bod 87 m n. m.

Obyvateľstvo

Počet obyvateľov obce je 335 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Ferrières-la-Verrerie

Poloha

Obec má rozlohu 14,58 km². Najvyšší bod je položený 307 m n. m. a najnižší bod 176 m n. m.

Obyvateľstvo

Počet obyvateľov obce je 199 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Slubekov liehovar a likérka

Slubekov liehovar a likérka bola továreň na výrobu likérov, rozolišov a rumu v Bratislave.
Továreň založil v roku 1806 Anton Slubek (1774 – 1839). V roku 1838 továreň odkúpila dom baróna Jesenáka na Kozej ulici v Bratislave. Po smrti Antona Slubeka viedla podnik jeho vdova Zuzana Slubeková (1789 – 1874). Obaja sú pochovaní na neďalekom cintoríne pri Kozej Bráne.
V roku 1881 továreň prevzal syn Gustáv Slubek spolu so švagrom Jánom Gesellom. Od roku 1878 viedli továreň Gustáv Slubek a jeho syn Július Slubek spoločne až do otcovej smrti. Od roku 1898 bol Július Slubek jediným majiteľom firmy.
Meno dodnes nesie Detské ihrisko Slubekova záhrada na ulici Palisády, prebudované zo záhrady v ktorej sa pestovali bylinky do likérov.
Sheck Exley

Smrteľná nehoda

Exley, 45 ročný učiteľ matematiky pochádzajúci z Live Oak, Florida, zomrel 6. apríla 1994 pri pokuse zostúpiť do hĺbky viac ako 1,000 stôp (304.8 metrov) v cenote Zacaton, Mexiko. 
Jeho telo sa vyplavilo na hladinu vďaka tomu, že pri nehode omotal svoje ruky okolo zostupného lana. Predpokladá sa, že tak urobil preto, aby vyriešil problém, ktorý pri jeho zostupe nastal. Počítač, ktorý mal upevnený na zápästí ukazoval maximálnu hĺbku 879 stôp (267.9 m).
Strofika

Strofika (od strofa, z gr. strofé obrat) je náuka o strofickej kompozícii básní, študujúca skladbu strofy (slohy), jej druhy a formy a ich ustálené samostatné útvary.
V antike sa strofy pomenúvali podľa počtu veršov: distichon, tristich, tetrastich (= kvartet), kvintet, sextet alebo podľa ich tvorcov: alkajská strofa, sapfická strofa) atď. Početné strofy a samostatné strofické útvary rafinovanej kompozície sa odvodzujú zo stredovekej trubadúrskej poézie románskych literatúr: stanca, sestína, ritornel, rondel, rondo, triolet, madrigal, rispet atď.; sonet, francúzska balada atď.
Trolejbusová doprava v Lubline

História

Stavba lublinskej trolejbusovej siete začala roku 1952, prvé úseky boli dané do prevádzky 21. júla 1953. 
V roku 1964 mala sieť už 10 liniek, o päť rokov neskôr už 15. Útlm nastal po prestavbe ulice Krakowskie Przedmieście na pešiu zónu v roku 1994. 17. decembra 2007 bola otvorená nová trolejbusová trať v uliciach Orkana, Armii Krajowej, Bohaterów Monte Cassino, Wileńska a Głęboka.
Riaville

Poloha

Obec má rozlohu 3,36 km². Najvyšší bod je položený 229 m n. m. a najnižší bod 215 m n. m.

Obyvateľstvo

Počet obyvateľov obce je 46 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Fresnes (Yonne)

Poloha

Obec má rozlohu 4,97 km². Najvyšší bod je položený 254 m n. m. a najnižší bod 187 m n. m.

Obyvateľstvo

Počet obyvateľov obce je 72 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Thomas Johnsen

Klubový hokej

V sezóne 2005/06 bol hráčom klubu Herning Blue Fox v najvyššej dánskej súťaži.

Reprezentácia

Dánsky tréner Mikael Lundström ho nominoval Majstrovstvá sveta v hokeji 2006 v lotyšskej Rige. Na drese nosil číslo 47.
Matt Bomer

Detstvo

Narodil sa v Missouri a navštevoval Klein High School s hercom Lee Paceom. Obaja hrali v neziskovej divadelnej organizácií. V roku 2001 odpromoval na vysokej škole Carnegie Mellon University v Pittsburghu v Pensylvánii a získal bakalársky titul v odbore výtvarného umenia. V show u Ellen DeGeneres priznal, že už odmalička túžil po hereckej kariére.

Kariéra

Začínal v televíznych seriáloch ako napríklad All My Children, kde tiež začínali herci Sarah Michelle Gellarová či Josh Duhamel. V roku 2003 debutoval aj po boku Elizy Dushkuovej v seriáli Tru Calling, kde stvárnil priateľa hlavnej postavy. Objavil sa aj v thrilleri Tajomný let (2005) s herečkou Jodie Fosterovou, kde získal menšiu rolu. O dosť viac priestoru sa mu dostalo v roku 2006, v horore podľa skutočných udalostí, Texaský masaker motorovou pílou: Počiatok, kde sa vžil do úlohy Erica, ktorý je povolaný na vojnu.
Zahral si aj v seriáloch ako Chuck či Glee. V roku 2009 bol obsadený do hlavnej úlohy v seriáli Biele goliere, v ktorom stvárňuje odsúdeného Neala Caffreya, ktorý utiekol z väzenia. Predstavil sa ako 105-ročný Henry Hamilton, ktorý dal Justinovi Timberlakeovi „svoj čas“ vo filme Vymedzený čas (2011). V rovnakom roku stvárnil striptéra v komédií Magic Mike (aj v druhom pokračovaní).
V roku 2015 usiloval o úlohu Christiana Greya vo filme Päťdesiat odtieňov sivej. Konkurzom však neprešiel. Získal Zlatý glóbus v dráme The Normal Heart, kde stvárnil muža zomierajúceho na ochorenie AIDS. Matt musel kvôli postave schudnúť viac ako 20 kg. V jednom z jeho interview priznal, že to bolo veľmi zložité obdobie a veľmi to ovplyvnilo jeho zdravie a náladu.

Osobný život

Je zaraďovaný medzi najpríťažlivejších mužov showbiznisu. V roku 2012 sa priznal k homosexuálnej orientácií a žije s manželom Simonom Hallsom, s ktorým vychováva troch synov. Tých im porodila náhradná matka.